**ΑΠΑΛΛΑΚΤΙΚΗ ΕΡΓΑΣΙΑ ΓΙΑ ΤΑ ΑΓΓΛΙΚΑ Ι**

**Προϋποθέσεις**

Οι φοιτητές/τριες πρέπει να είναι εγγεγραμμένοι/ες στο μάθημα.

Μπορούν να καταθέσουν απαλλακτική εργασία και άτομα παρακολουθούν τα μαθήματα αλλά και όσα βρίσκονται εκτός νησιού για διαφόρους λόγους.

**Απαιτήσεις**

**Α.** Οι φοιτητές/τριες καλούνται να βρούν ένα επιστημονικό - ΟΧΙ λογοτεχνικό - **κείμενο γραμμένο στα αγγλικά** (όχι μεταφρασμένο) 4- 5 σελίδων.

* Το κείμενο αυτό μπορεί να είναι από το διαδίκτυο ή από οποιαδήποτε έντυπη μορφή κειμένου.
* Αν είναι μεγαλύτερο των 5 σελίδων, θα πρέπει ο φοιτητής ή η φοιτήτρια να επικοινωνήσει με τη διδάσκουσα στο anikolarea@aegean.gr ή στο 6937740249, για να αποφασίσουν από κοινού ποιές σελίδες είναι οι κατάλληλες για την εργασία.

**Β.** Βάσει αυτού του κειμένου οι φοιτητές/τριες καλούνται να κάνουν: μια (1) **περίληψη** στα **αγγλικά** και μια (1) **περίληψη** στα **ελληνικά**. Οι περιλήψεις αυτές μπορεί να έχουν εύρος μιας (1) παραγράφου (αν το άτομο έχει πολύ καλές συγγραφικές ικανότητες) έως μιας (1) σελίδας Α4 (Times New Roman, 12άρι γραμματοσειρά, 1 1/5 διάστοιχο).

**Γ.** Βάσει αυτού του κειμένου οι φοιτητές/τριες καλούνται να δημιουργήσουν μια **δίγλωσση** (ή **πολύγλωσση**, αν γνωρίζουν περισσότερες γλώσσες) **Βάση Δεδομένων Ορολογίας** (**ΒΔΟ** ή **TDB: Terminological Data Bank**), η οποία θα στηρίζεται στο **αγγλικό κείμενο που έχετε επιλέξει**. Για τη δημιουργία και οργάνωση της **ΒΔΟ** διαβάστε τους παρακάτω συνδέσμους που είναι στα αγγγλικά και στα ελληνικά.

**Η *καταληκτική ημερομηνία παράδοσης* της απαλλακτικής εργασίας θα αναρτηθεί εν ευθέτω χρόνω**.